
RAPORT DE SPECIALITATE
-la proiectul de hotărâre privind aprobarea documentației de avizare a lucrărilor de intervenții, a indicatorilor tehnico-economici și a devizului general al obiectivului de investiții “Modernizare și extindere sistem de alimentare cu apă, oraş Boldeşti-Scăeni, județul Prahova”

Subsemnata, Nedelcu Mariana Camelia, Șef Serviciu Buget Finanțe Contabilitate Impozite și Taxe, Resurse Umane și Salarizare, am analizat proiectul de hotărâre privind aprobarea documentației de avizare a lucrărilor de intervenții, a indicatorilor tehnico-economici și a devizului general al obiectivului de investiții “Modernizare și extindere sistem de alimentare cu apă, oraş Boldeşti-Scăeni, județul Prahova”.
Proiectul de hotărâre a fost întocmit conform prevederilor legale:
· OUG 57/2019 – privind Codul Administrativ;
· Ordonanţa de urgenţă a Guvernului nr.95/2021 pentru aprobarea Programului Național de Investiţii "Anghel Saligny";
· Normele Metodologice din 21 septembrie 2021 pentru punerea în aplicare a prevederilor Ordonanţei de urgenţă a Guvernului nr. 95/2021 pentru aprobarea Programului naţional de investiţii "Anghel Saligny", pentru categoriile de investiţii prevăzute la art. 4 alin. (1) lit. a)-d) din Ordonanţa de urgenţă a Guvernului nr. 95/2021 aprobate prin Ordinul 1333/2021.
· Hotărârea de Guvern nr.907/2016
În data de 27.10.2022 s-au contractat servicii de actualizare Studiu de Fezabilitate/DALI pentru investitia: “Modernizare și extindere sistem de alimentare cu apă, oraş Boldeşti-Scăeni, județul Prahova”. DALI-ul actualizat a fost predat în data de 03.06.2024. Valoarea rezultată în urma actualizării DALI este 18.531.767,84 lei.
Aprobarea proiectului de hotărâre mai sus menționat presupune introducerea în bugetul local a contribuției orașului.
TOTAL GENERAL (lei cu TVA) : 18.531.767,84 lei
din care:
· buget de stat : 18.000.000,00 lei cu TVA
· buget local: 531.767,84 lei cu TVA
Durata de executie a obiectivului de investitie va fi de 27 luni calendaristice.
Respectând prevederile legale mai sus menționate avizez favorabil proiectul de hotărâre.
ȘEF SERVICIU,
NEDELCU MARIANA CAMELIA
